EELNÕU

KOHTLA-JÄRVE LINNAVALITSUS

K O R R A L D U S

Kohtla-Järve 1. juuni 2021 nr

Liikluspinna Luha põik ruumikuju muutmine ning

uuele liikluspinnale kohanimi Viru-Geoloogia tänav määramine

Ruumiandmete seaduse § 44 punkti 1 kohaselt liikluspind on tee (nt tänav, allee, põik jne), mille nime kasutatakse teiste aadressiobjektide aadressis.

Vastavalt riigihalduse ministri 15. jaanuari 2016. a määrusele nr 2 „Kohanime vormistamise ja kasutamise kord“ § 4 lõike 2 punktile 2 ja lõikele 3 võib määrata teele ja liikluspinnale ühe nime, kui sellel ei ole kõrvalharusid, mis visuaalselt on tajutavad eraldi objektina. Kui tee või liikluspind ei vasta nimetatud nõudele, tuleb seda käsitleda mitme eraldi objektina ja määrata erinevad kohanimed.

Kohtla-Järve linnas asuv liikluspind Luha põik ei vasta ülaltoodud nõuetele kuna koosneb mitmest teeharust, mis visuaalselt on tajutavad eraldi objektidena ning hoonete numeratsioon Luha põigu järgi on ebaloogiline, mis tekitab segadust.

Kohtla-Järve Linnavalitsuse nimekomisjon tegi 22. oktoobri 2018. a protokolliga nr 12 ettepaneku muuta liikluspinna Luha põik ruumikuju ja määrata eeltoodud ruumikuju muudatuste tõttu tekkinud uuele liikluspinnale kohanimi Geoloogi tn.

Maa-amet pöördus ettepanekuga (kiri on registreeritud Kohtla-Järve Linnavalitsuse dokumendiregistris 22. novembril 2019. a numbri 2-5.10/3584 all) Geoloogi tn kohanimi korrigeerida ja määrata uuele liikluspinnale kohanimi Viru-Geoloogia tn. Seoses sellega vaatas 1. novembri 2019. a nimekomisjon Maa-ameti ettepaneku läbi ja kinnitas protokolliga nr 13.

Vastavalt Kohtla-Järve Linnavolikogu 29. aprilli 2021. a määrusele nr 87 „Kohanime määramise kord“ § 2 oli 14. mail 2021. a korralduse eelnõu avalikustanud Kohtla-Järve linna ametlikul veebilehel. Ettepanekute esitamise tähtaeg oli 29. mai 2021. a. Antud aja jooksul ei laekunud ettepanekuid, märkusi ega vastuväiteid.

Lähtudes ülaltoodust ning kohaliku omavalitsuse korralduse seaduse § 30 lõike 1 punkti 2, kohanimeseaduse § 3 lõike 7 punkti 2, § 4 lõike 1 punkti 4, § 5 lõike 1 punkti 3, § 6 lõike 1, Kohtla-Järve Linnavolikogu 29. aprilli 2021. a määruse nr 87 „Kohanime määramise kord“ § 1 alusel Kohtla-Järve Linnavalitsus

o t s u s t a b :

1. Muuta Kohtla-Järve linnas liikluspinna Luha põik ruumikuju vastavalt lisale 1.
2. Määrata uuele liikluspinnale kohanimi Viru-Geoloogia tänav vastavalt lisale 2.
3. Korraldus jõustub teatavakstegemisest.

Korraldust on võimalik vaidlustada 30 päeva jooksul teadasaamise päevast arvates vaide esitamisega Kohtla-Järve Linnavalitsusele haldusmenetluse seaduses sätestatud korras või kaebuse esitamisega Tartu Halduskohtule Jõhvi kohtumajja halduskohtumenetluse seadustikus sätestatud korras.

Ljudmila Jantšenko Anna Generalova

linnapea linnasekretär